Ziņojums deputātiem par Finanšu komitejas uzdevuma izpildi
Pamatojoties uz Finanšu komitejas 2026. gada 18. marta sēdes lēmumu, Sporta nodaļai tika uzdots veikt iedzīvotāju aptauju par iespēju apmeklēt Ādažu Sporta centra peldbaseinu no plkst. 7.00, kā arī noskaidrot apmeklētājiem vēlamākās darba dienas. Aptaujas mērķis bija izvērtēt iespēju mainīt baseina darba laiku kādā no darba dienām, nodrošinot pakalpojuma pieejamību no agrā rīta.
Izpildot uzdevumu, Ādažu novada Sporta nodaļa veica iedzīvotāju aptauju klātienē Ādažu novada Sporta centrā un sociālajos tīklos. Aptaujā kopumā piedalījās 107 respondenti.
Aptaujas rezultātu kopsavilkums
1. Vai atbalstāt peldbaseina darba laika uzsākšanu no plkst. 7.00 vienu reizi nedēļā?
	Atbilde
	Respondentu skaits
	Procenti (%)
	Klātienē (Sporta centrā)
	Internetā

	Jā
	78
	72,9%
	3
	75

	Nē
	29
	27,1%
	13
	16

	Kopā
	107
	100%
	16
	91


2. Kuras būtu Jums vēlamākās dienas ar darba laiku no plkst. 7.00? (sakārtots prioritārā secībā pēc balsu skaita). Atbild 78 respondenti.
· Trešdiena – 199 punkti
· Otrdiena – 208 punkti
· Pirmdiena – 240 punkti
· Piektdiena – 245 punkti
· Ceturtdiena– 248 punkti
Secinājumi
Aptaujas rezultāti liecina, ka lielākā daļa respondentu (73%) atbalsta peldbaseina darba laika uzsākšanu no plkst. 7.00. Tikai 27% aptaujāto šādu ieceri neatbalsta.
Kā vēlamākā rīta darba diena ir izvirzījusies trešdiena, kurai ar ļoti mazu balsu starpību seko otrdiena.
Ņemot vērā aptaujas rezultātus un deputātu iesniegumu izvērtēt iespēju darba dienās uzsākt darbu no plkst. 7.00, Sporta nodaļa rosina no jaunās sezonas sākuma (šī gada 1. oktobra) trešdienā noteikt darba laiku no plkst. 7.00. Ja baseina apmeklējums būs rentabls un apstiprinās aptaujas datus, tiks izskatīta iespēja arī citās dienās darbu uzsākt no plkst. 7.00. Pašvaldības papildu izdevumi par šo darba laiku trīs mēnešos būs 175 eiro (atalgojums), neieskaitot komunālās izmaksas.




